53. SWIFT (
Jan Philipp Albrecht
v imenu skupine Verts/ALE. - Gospod predsednik, rad bi vas samo opozoril, da ima sprememba odstavka 8, ki sta jo predložili skupina GUE/NGL in skupina Verts/ALE, enako besedilo kot resolucija, sprejeta septembra 2009. Rad bi vas le opozoril, da je to enako stališče in mislim, da pred pogajanji glede SWIFT tega stališča ni treba spreminjati.
Jeanine Hennis-Plasschaert
avtorica. - Gospod predsednik, kolege bi rada obvestila, da svojega stališča nismo spremenili: vedno je bilo vključeno v celotno besedilo te resolucije, zato je predlagana sprememba odveč.
Rui Tavares
Gospod predsednik, mislim le, da je pomembno, da ...
(Vzkliki iz dvorane)
Rad bi, da me kolegi na skrajni desnici, prosim, ne motijo. Menim, da bi tudi oni radi bili obveščeni o tem vprašanju - vprašanju, ali naj podatke v neprečiščeni obliki prenašamo v Združene države Amerike; to je vprašanje v spremembi 8. Razpravljamo, ali smo proti ali za to stališče, vendar je to dobro vedeti.
